


Príloha č. 2

Zmluva o ubytovaní č. .......................
uzavretá podľa § 754 a nasl. zákona č. 40/1964 Zb. (Občiansky zákonník)  v  znení neskorších predpisov  medzi

Ubytovateľ: 	Univerzita Konštantína Filozofa v Nitre (ďalej len „UKF“)
			Štatutárny orgán: prof. RNDr. Libor Vozár, CSc., rektor
		v zastúpení: Mgr. Petrom Hrobárom, riaditeľom Študentských domovov UKF v Nitre
		na základe splnomocnenia č. UKF-2018/121-28:191006 zo dňa 3. 7. 2018
			Sídlo: 949 01 Nitra, Tr. A. Hlinku 1
			IČO: 00157 716 
			Súčasť: ...........................................
			Sídlo: .................................................
			Číslo účtu: ..................................................
 
			(ďalej len „ubytovateľ“)
 
Ubytovaný:		Meno a priezvisko: ........................................	
			Fakulta/ročník: ....................................
			Dátum narodenia: .....................................	
		Trvalé bydlisko: ...............................................
		Variabilný symbol: ................................................ 

			(ďalej len „ubytovaný“)


Čl. l
1. 	Ubytovateľ poskytne ubytovanému jedno lôžko v zariadenej izbe s príslušenstvom číslo ................. v ...........................(ďalej len „ŠD“) k prechodnému ubytovaniu na obdobie: od .................. do .................... .
2. 	Ubytovaný sa zaväzuje zaplatiť ubytovateľovi poplatky za ubytovacie služby (ďalej len „ubytovací poplatok“) v stanovenej výške a v  splátkach upravených v čl. V. ods. 1 tejto zmluvy. 
3. 	Výška ubytovacieho poplatku je stanovená aktuálnym cenníkom ubytovacích služieb a služieb spojených s ubytovaním v ŠD UKF, platným ku dňu uzavretia tejto zmluvy, ktorý je zverejnený na webovom sídle ubytovateľa. 
Čl. II
1.	Ubytovaný má právo užívať priestory vyhradené mu k ubytovaniu, užívať spoločné priestory a zariadenie ubytovateľa a využívať služby spojené s poskytovaním ubytovania. 
2.	Ubytovaný je povinný: 
a) pri nasťahovaní sa do ŠD predložiť ubytovateľovi občiansky preukaz (cudzinci platný pas a povolenie na pobyt),
b) poskytnúť osobné kontaktné údaje, u osôb do 18 rokov aj kontaktné údaje na rodičov alebo zákonných zástupcov,
c) potvrdiť prebratie izby s príslušenstvom na predpísanom tlačive,
d) dodržiavať ustanovenia Domáceho poriadku ŠD, najmä dodržiavať zákaz fajčenia v celej budove ŠD, zákaz chovať zvieratá, zákaz pitia alkoholu, rušiť ostatných ubytovaných po 22. hodine,
e) dodržiavať požiarno-bezpečnostné predpisy,
f) uhradiť ubytovací poplatok  za celú dobu poskytnutého ubytovania, na ktorú bolo ubytovanie touto zmluvou dohodnuté (Čl. 1 ods. 1), 
g) do 5 pracovných dní od predmetnej skutočnosti nahlásiť ubytovateľovi zmenu osobných údajov uvedených v tejto zmluve, 
h) udržiavať na izbe poriadok a dbať na ochranu osobných vecí,
i) zdržať sa takého správania, ktorým by obmedzoval práva ostatných ubytovaných a narušoval by riadnu prevádzku ubytovacieho zariadenia,
j) bezodkladne oznámiť ubytovateľovi škodu, ktorú v ubytovacích priestoroch ŠD spôsobil a vzniknutú škodu uhradiť,
k) vysťahovať sa z izby ku dňu ukončenia ubytovania a odovzdať izbu s príslušenstvom v pôvodnom stave.
3. 	Ubytovaný nesmie bez súhlasu ubytovateľa: 
a) 	premiestňovať zariadenie v študentskej izbe a prenášať zariadenie zo spoločných priestorov do študentskej izby,
b) 	prenechať pridelené lôžko alebo izbu inej osobe,
c) 	uvádzať adresu ŠD  ako miesto podnikania,
d) 	nosiť zbraň a strelivo alebo ich inak prechovávať v stave umožňujúcom ich okamžité použitie, 
e) 	držať, vyrábať, prechovávať omamné alebo psychotropné látky.
4. 	Ubytovaný vyhlasuje, že:
a)	jeho osobné údaje uvedené v tejto zmluve sú pravdivé,
b) 	sa oboznámil s Domácim poriadkom ŠD a požiarno-bezpečnostnými predpismi a zaväzuje sa ich dodržiavať,
c)	je oboznámený s cenníkom ubytovacích služieb a služieb spojených s ubytovaním.

Čl. III
1. 	Ubytovateľ je povinný: 
a)	odovzdať ubytovanému izbu s príslušenstvom v stave spôsobilom na riadne užívanie,
b) 	zaistiť ubytovanému nerušený výkon práv spojených s ubytovaním,
c) 	spísať záznam o prevzatí izby, ktorého súčasťou je popis stavu izby, ktorú ubytovaný preberá,
d)	zabezpečiť čistotu v spoločných priestoroch ubytovateľa a v sociálnych zariadeniach ubytovacích priestorov. 

Čl. IV
1.	Zmluva o ubytovaní sa uzatvára na dobu určitú, a to na obdobie uvedené v čl. I ods. 1.
2.	Ubytovaný vyhlasuje, že si je vedomý, že podpísaním zmluvy potvrdzuje vážny záujem o ubytovanie, že sa mu ubytovanie poskytuje na celú dohodnutú dobu v príslušnom akademickom roku a zaväzuje sa, že v prípade skoršieho skončenia ubytovania  uhradí ubytovací poplatok v predpísanej výške za celé zmluvné obdobie alebo si nájde iného študenta UKF, ktorý za neho prevezme zmluvné záväzky.
3.	Táto zmluva zaniká:
a) 	uplynutím doby, na ktorú bola uzavretá,
b) 	vylúčením zo štúdia na UKF alebo zanechaním štúdia na UKF, prestupom na inú vysokú školu alebo prerušením štúdia na UKF,
c) 	dohodou zmluvných strán,
d) 	odstúpením od zmluvy pred uplynutím dohodnutej doby zo strany ubytovateľa, ak:
da) 	ubytovaný nezaplatil ubytovacie poplatky v určenom termíne a určenej výške alebo 
db)	ubytovaný v ŠD aj napriek upozorneniu opakovane  porušuje ustanovenia domáceho poriadku alebo
dc)	na základe disciplinárneho opatrenia fakulty alebo UKF právoplatne uloženého ubytovanému podľa Disciplinárneho poriadku UKF v Nitre alebo
dd)	ubytovateľ nemôže pre havarijný stav ŠD alebo na základe rozhodnutia príslušných orgánov štátnej správy zaistiť ubytovanie a poskytovanie ostatných služieb spojených s ubytovaním.
4.	Odstúpenie od tejto zmluvy musí mať písomnú formu a musí byť doručené druhému účastníkovi tejto zmluvy.
5.	Odstúpenie od tejto zmluvy nemá vplyv na úhradu pohľadávok, ktoré ubytovateľovi vznikli v súvislosti s touto zmluvou (poplatok za ubytovanie, resp. náhradu škody ubytovateľa).
6.	Zmluvné strany sa výhradne dohodli, že v prípade, ak skončí táto zmluva na strane ubytovaného v prvej polovici obdobia dohodnutého v čl. I ods. 1 tejto zmluvy, zaväzuje sa ubytovaný zaplatiť ubytovateľovi zmluvnú pokutu vo výške dvojnásobku mesačného ubytovacieho poplatku a ak skončí táto zmluva na strane ubytovaného v druhej polovici obdobia dohodnutého v čl. I ods. 1 tejto zmluvy, zaväzuje sa ubytovaný zaplatiť ubytovateľovi zmluvnú pokutu vo výške mesačného ubytovacieho poplatku. Ubytovaný sa takisto zaväzuje doplatiť ubytovací poplatok za mesiac, v ktorom bola zmluva ukončená v plnej výške. Zmluvná pokuta sa neuplatňuje v prípade, že ubytovaný splní záväzky vyplývajúce z ods. 2 tohto článku.

Čl. V
1.	Ubytovaný sa zaväzuje zaplatiť ubytovacie poplatky v termínoch podľa lehoty splatnosti, uvedených v prílohe č. 1  tejto zmluvy.  
2. 	Ubytovaný sa zaväzuje uhrádzať ubytovací poplatok: 
a) 	bezhotovostne – bankovým prevodom na účet ubytovateľa vedený v Štátnej pokladnici Bratislava – číslo bankového účtu a variabilný symbol sú uvedené v záhlaví zmluvy,
b) 	vo výnimočných prípadoch v hotovosti alebo bezhotovostne v Ubytovacom centre ŠD, poplatok bude zvýšený o manipulačný poplatok vo výške 2 €.
3.	Ubytovaný sa zaväzuje, že v prípade, ak neuhradí ubytovací poplatok  v stanovenom termíne, t. j. podľa čl. V ods. 1. tejto zmluvy, zaplatí zmluvnú pokutu vo výške 0,50 € za každý začatý deň omeškania.
4.	Ubytovaný sa zaväzuje, že v prípade, že uhradí ubytovací poplatok prostredníctvom poštového poukazu Slovenskej pošty, a. s., alebo na iný účet, resp. s iným variabilným symbolom ako je uvedený v čl. V ods. 2, písm. a) tejto zmluvy, zaplatí zmluvnú pokutu vo výške 3 € za dohľadanie platby.
5.	V prípade, že pri kontrole používania zakázaných elektrospotrebičov na izbe bude zistený takýto elektrospotrebič, ubytovaný – vlastník elektrospotrebiča, sa zaväzuje zaplatiť zmluvnú pokutu vo výške 30 €. 
6.	V prípade, že ubytovaný bude pristihnutý pri fajčení v objekte ŠD, zaväzuje sa zaplatiť zmluvnú pokutu 
vo výške 30 €.
7.	V prípade straty alebo odcudzenia kľúčov od izby, resp. ubytovacej bunky, zaväzuje sa ubytovaný zaplatiť zmluvnú pokutu vo výške 60 €. Po úhrade pokuty bude vymenená  vložka zámku spojená s výmenou kľúčov. 
8.	V prípade, že ubytovaný bezdôvodne použije hasiaci prístroj, zaväzuje sa zaplatiť zmluvnú pokutu vo výške 100 €.
9.	Pokuty podľa ods. 3 až 8 tohto článku sa uhrádzajú v hotovosti alebo prostredníctvom platobnej karty v Ubytovacom centre ŠD.

Čl. VI
1.	Vo vzťahoch, ktoré táto zmluva výslovne neupravuje, platia príslušné ustanovenia zákona č. 40/1964 Zb. (Občiansky zákonník) v znení neskorších predpisov, Domáceho poriadku ŠD zo dňa..........., Smernice č. ..../....o zásadách ubytovania v študentských domovoch UKF v Nitre a v zmluvných zariadeniach UKF v Nitre v znení neskorších doplnkov a  Smernice č. ..../.... o poplatkoch za ubytovacie služby a služby spojené s ubytovaním v študentských domovoch UKF v Nitre.
2.	ŠD nie je podľa § 434 Občianskeho zákonníka miestom pre úschovu finančných hotovostí, vkladných knižiek, valút, šperkov a iných cenín nad 33,19 €, a preto  za ich stratu nezodpovedá. 

Čl. VII
1.	Ubytovaný súhlasí s tým, že ubytovateľ zhromažďuje, spracováva,  uchováva a poskytuje Ministerstvu školstva, vedy, výskumu a športu SR osobné údaje v rozsahu uvedenom v tejto zmluve pre účely evidencie ubytovaných osôb,  v rozsahu zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.
2.	Ubytovateľ prehlasuje, že s osobnými údajmi ubytovaného uvedenými v tejto zmluve bude nakladať v súlade so zákonom č. 18/2018  Z. z. o ochrane osobných údajov a o zmene a doplnení niektorých zákonov a Smernicou Európskeho parlamentu a Rady (EÚ) 2016/680 z 27. apríla 2016 o ochrane fyzických osôb pri spracúvaní osobných údajov príslušnými orgánmi na účely predchádzania trestným činom, ich vyšetrovania, odhaľovania alebo stíhania alebo na účely výkonu trestných sankcií a o voľnom pohybe takýchto údajov a o zrušení rámcového rozhodnutia Rady 2008/977/SVV.

Čl. VIII
1.	Táto zmluva nadobúda platnosť podpisom oboch zmluvných strán a účinnosť dňom nasledujúcim po dni jej zverejnenia v centrálnom registri zmlúv, ktorý vedie Úrad vlády Slovenskej republiky. 
2.	Táto zmluva je vyhotovená v dvoch rovnopisoch, z ktorých dostane jedno vyhotovenie ubytovaný a jedno vyhotovenie ubytovateľ.


V Nitre dňa  ..............................................




    .......................................					.......................................
               ubytovateľ                                                                      	           ubytovaný







[bookmark: _GoBack]Príloha č. 1 k zmluve o ubytovaní č. .................
Harmonogram termínov splatnosti ubytovacích poplatkov v ŠD UKF v Nitre
	Ubytovací poplatok na mesiac
	Termín splatnosti ubytovacieho poplatku

	september ....
	25.7. .....

	október ....
	25.8. ....

	november ....
	25.9. ....

	december ....
	25.10. ....

	január ....
	25.11. ....

	február ....
	25.12. ....

	marec ....
	25.1. ....

	apríl ....
	25.2. ....

	máj ....
	25.3. ....

	jún ....
	25.4. ....

